**AUN QA 5.5 กระบวนการขอทบทวนการตรวจข้อสอบใหม่**

เพื่อให้มีแนวปฏิบัติที่ชัดเจนสำหรับนักศึกษา ในปีการศึกษา 2560 คณะกรรมการพัฒนาวิชาการและทักษะการเรียนรู้ ได้นำเสนอแนวปฏิบัติในการทบทวนการตรวจข้อสอบใหม่ หรือข้อแก้ไขระดับขั้น ให้คณะกรรมการประจำคณะฯ ซึ่งได้เห็นชอบขั้นตอนดังนี้

1. นักศึกษารับแบบฟอร์มคำร้องขอทบทวนการตรวจข้อสอบใหม่ จากตู้รับแบบฟอร์มกองทะเบียนและประมวลผล หรือ ดาวน์โหลดจากเว็บไซด์ <http://reg.psu.ac.th> (เอกสารแนบหมายเลข 1)
2. นักศึกษากรอกรายละเอียดให้ครบถ้วน ชัดเจน ถูกต้อง
3. นักศึกษาติดต่ออาจารย์ที่ปรึกษาให้ความเห็นชอบ
4. นักศึกษายื่นคำร้องที่หน่วยทะเบียนและพัฒนาวิชาการ คณะวิศวกรรมศาสตร์
5. เจ้าหน้าที่หน่วยทะเบียนฯ นำเสนอรองคณบดีฝ่ายพัฒนาวิชาการฯ และส่งแบบแจ้งผลการพิจารณาการขอให้ทบทวนการตรวจข้อสอบใหม่ของนักศึกษา (เอกสารแนบหมายเลข 2) ให้ผู้สอนพิจารณาแจ้งผลพร้อมแนบเอกสารหลักฐานที่เกี่ยวข้องเพื่อประกอบการพิจารณา ดังนี้
	1. เกณฑ์การให้ระดับขั้นของรายวิชา
	2. ข้อมูลคะแนนแต่ละส่วน ระดับขั้นเดิม และระดับขั้นหลังจากทบทวนของนักศึกษา
6. เจ้าหน้าที่หน่วยทะเบียนฯ สรุปผลนำเสนอคณะกรรมการพัฒนาวิชาการฯ พิจารณาให้ความเห็นชอบ
7. เจ้าหน้าที่หน่วยทะเบียนฯ สรุปผลจากคณะกรรมการพัฒนาวิชาการฯ นำเสนอคณะกรรมการประจำคณะฯ พิจารณาให้ความเห็นชอบในวาระทักท้วง
8. เจ้าหน้าที่หน่วยทะเบียนฯ ส่งผลการพิจารณาให้กองทะเบียนฯกรณีเปลี่ยนแปลงระดับขั้น กองทะเบียนฯ จะคำนวณผลการเรียนใหม่ (PSU.57 ) เพื่อให้คณะวิศวกรรมศาสตร์รับรองผลการศึกษา
9. นักศึกษาติดตามผลที่หน่วยทะเบียนและพัฒนาวิชาการ หลังจากวันยื่นคำร้องประมาณ 2-3 สัปดาห์

โดยจะเริ่มใช้ตั้งแต่ปีการศึกษา 2561 เป็นต้นไป